
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 138
din 31 iulie 2014
privind modificarea Hotărârii Consiliului Local Sighişoara nr. 94/07.05.2014 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.15830/21.07.2014, calitate conferită de prevederile art. 33 din Legea nr. 393/2004 privind statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii;

Văzând Hotărârea Consiliului Local Sighişoara nr. 76/24.04.2008 prin care s-a  însuşit Studiul de fezabilitate şi parametrii tehnico – economici pentru obiectivul „Mansardare Colegiul Naţional Mircea Eliade – Sighişoara“ şi Hotărârea Consiliului Local Sighişoara nr. 94/7.05.2014 privind aprobarea proiectului şi a cheltuielilor legate de proiect şi a acordului de parteneriat pentru ”Mansardare Colegiul Naţional, Mircea Eliade”; 


Având în vedere „Scrisoarea de solicitare clarificări” nr. 21772/10.07.2014, înregistrată la Municipiul Sighişoara cu numărul 15294/11.07.2014, prin care s-au solicitat unele modificări la proiectul ”Mansardare Colegiul Naţional, Mircea Eliade”, care afectează valorile aprobate prin Hotărârea Consiliului Local Sighişoara nr. 94/07.05.2014;
Având în vedere Centralizatorul deconturi pentru proiectul „Mansardare Colegilul Naţional, Mircea Eliade – Sighişoara“; 
Văzând Raportul de Specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 15831/21.07.2014, prin care se propune modificarea Hotărârii Consiliului Local Sighişoara nr. 94/07.05.2014, îndeplinindu-se prevederile legale, în acest sens;
Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b”, alin. (4) lit. „d”, art. 45 alin. (2) şi a art. 115 alin. (1) lit. „b”  din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R  Ă Ş T E:


ART. I. Se modifică art. 2, art. 3 şi art. 5 din Hotărârea Consiliului Local Sighişoara nr. 94/07.05.2014, după cum urmează:

· „ART. 2. Se aprobă valoarea totală a proiectului ”Mansardare Colegiul Naţional Mircea Eliade”, în cuantum de 1.630.934,94 lei (inclusiv TVA), din care valoare eligibilă (rest de executat) 745.280,19 lei  (inclusiv TVA  24 % ).”

· „ART. 3. Se aprobă valoarea proiectului pentru care se solicită finanţare nerambursabilă  în cuantum de 730.374,59 lei (inclusiv TVA).”

· „ART. 5. Se aprobă contribuţia proprie în proiect a Municipiului Sighişoara  în numele şi pe seama parteneriatului ce se încheie conform art. 2 din prezenta hotărâre, reprezentând achitarea tuturor cheltuielilor neeligibile ale proiectului, cât şi contribuţia de 2% din valoarea eligibilă a proiectului, în cuantum de 14.905,60 lei, reprezentând cofinanţarea proiectului ”Mansardare Colegiul Naţional Mircea Eliade” pentru lucrările rest de executat.”

ART. II. Ca o consecinţă a modificărilor intervenite cu privire la valorile aprobate prin Hotărârea Consiliului Local Sighişoara nr. 49/07.05.2014 şi menţionate în art. I din prezenta, noile valori vor fi cuprinse şi în acordul de parteneriat încheiat între Municipiul Sighişoara şi Colegiul Naţional Mircea Eliade, sens în care, se va încheia un act adiţional care să cuprindă aceste noi valori.

                Se aprobă actul adiţional nr. 1 la acordul de parteneriat, încheiat între Municipiul Sighişoara şi Colegiul Naţional Mircea Eliade, anexa nr. 1 la prezenta hotărâre, Primarul muncipiului Sighişoara fiind împuternicit cu semnarea acestuia.

ART. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Achiziţii, Accesare Fonduri Europene, Management Proiecte, Direcţia Economică, Serviciul Investiţii – Urmărire Contracte, Monitorizare Servicii de Utilităţi Publice şi Colegiul Naţional Mircea Eliade.

ART. IV. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Achiziţii, Accesare Fonduri Europene, Management Proiecte;

  2 ex. Direcţia Economică;

  1 ex. Serviciul Investiţii – Urmărire Contracte, Monitorizare Servicii de Utilităţi Publice;

  1 ex. Colegiul Naţional Mircea Eliade.

12 ex. 
A.F./G.V.
